బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
ఈరోజే భారత్ vs బంగ్లాదేశ్ ఆఖరి టీ20.. రికార్డ్స్ ఇవే
పసికూన బంగ్లాదేశ్ ఏం పోటీనిస్తుందిలే.. టీ20 సిరీస్ చప్పగా సాగిపోతుందేమో..? అని కంగారుపడిన క్రికెట్ అభిమానులకి సిరీస్ 1-1తో సమమవడంతో మజా వచ్చింది. ఈరోజు చివరి టీ20లో గెలిచిన జట్టుకే సిరీస్ దక్కనుంది.
Samayam Telugu | Updated:
Nov 10, 2019, 09:17AM IST
India's captain Rohit Sharma
భారత్, బంగ్లాదేశ్ మధ్య ఆసక్తికరంగా జరుగుతున్న టీ20 సిరీస్‌ ఆదివారంతో ముగియనుంది. మూడు టీ20ల సిరీస్‌లో ఇప్పటికే రెండు మ్యాచ్‌లు ముగియగా.. తొలి టీ20లో బంగ్లాదేశ్, రెండో టీ20లో భారత్ జట్టు విజయాన్ని అందుకుంది. దీంతో.. ఈరోజు నాగ్‌పూర్ వేదికగా రాత్రి 7 గంటలకి జరగనున్న ఆఖరి టీ20పై ఉత్కంఠ నెలకొంది. ఇప్పటి వరకూ టీమిండియాపై ఒక్కసారి కూడా బంగ్లాదేశ్ టీ20 సిరీస్ గెలవలేదు.
Read More: రోహిత్ సీరియస్.. పంత్ విషయంలో వార్నింగ్
టీ20 రికార్డుల పరంగా చూసుకుంటే బంగ్లాదేశ్‌పై భారత్‌దే పైచేయిగా కనిపిస్తోంది. ఇప్పటి వరకూ 10 మ్యాచ్‌ల్లో ఈ రెండు జట్లూ తలపడగా.. భారత్ జట్టు ఏకంగా 9 మ్యాచ్‌ల్లో విజయాల్ని అందుకుంది. ఇక మిగిలిన ఒక మ్యాచ్‌లో బంగ్లాదేశ్ గెలవగా.. అది కూడా గత ఆదివారం (నవంబరు 3) ఢిల్లీ వేదికగానే కావడం విశేషం. నాగ్‌పూర్ పిచ్ స్పిన్నర్లకి అనుకూలించనుందనే వార్తలు వస్తుండగా.. ఫస్ట్ బ్యాటింగ్ చేసిన జట్టే ఆ స్టేడియంలో ఎక్కువగా విజయాల్ని అందుకున్నట్లు రికార్డులు చెప్తున్నాయి.
Read More: 3rd T20కి భారత్ జట్టులో రెండు మార్పులు..?
భారత్ జట్టులో ఓపెనర్/ కెప్టెన్ రోహిత్ శర్మ సూపర్ ఫామ్‌లో ఉండగా.. మరో ఓపెనర్ శిఖర్ ధావన్ ఇంకా తడబడుతూనే ఉన్నాడు. రిషబ్ పంత్, కేఎల్ రాహుల్ కూడా సిరీస్‌లో గెలిపించే ప్రదర్శన ఒక్కటీ చేయలేదు. బౌలింగ్‌లో చాహల్, దీపక్ చాహర్ మాత్రమే నిలకడగా రాణిస్తున్నారు. ఎడమచేతి వాటం ఫాస్ట్ బౌలర్ ఖలీల్ అహ్మద్ గత రెండు టీ20ల్లోనూ ధారాళంగా పరుగులిచ్చేసిన నేపథ్యంలో.. అతనిపై వేటు వేసి శార్ధూల్ ఠాకూర్‌‌ని తుది జట్టులోకి తీసుకునే సూచనలు కనిపిస్తున్నాయి. ఆల్‌రౌండర్ శివమ్ దూబే కూడా ఆశించిన స్థాయిలో రాణించలేదు. దీంతో అతని స్థానంలో సంజు శాంసన్‌ టీమ్‌లోకి రావొచ్చు.
Read More: ధోనీ వ్యూహంతో భారత్‌ని ఓడించిన బంగ్లా‌దేశ్
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.